**பெல் மற்றும் ராசு** என்பது பாரிஸை தளமாகக் கொண்ட ஒரு பிரான்சு கைக்கடிகார நிறுவனமாகும். இது சுவிட்சர்லாந்தின் லா சாக்சு-டி-பாண்ட்சில் உற்பத்தி செய்கிறது. 1992-ல் நிறுவப்பட்ட இந்நிறுவனம், கடலில் சங்கு குளிப்பவர் போன்று நீர் மூழ்காளர் மற்றும் வானோடி போன்ற தொழில்முறை பயனர்களுக்காக சுவிசு கைக்கடிகாரத் தயாரிப்பில் நிபுணத்துவம் பெற்றது.

வரலாறும் உற்பத்தியும்
---------------------

 பெல் & ராஸ் பெரா01-94
பெல் மற்றும் ராசு 1992-ல் புருனோ பெலமிச் (பெல்) மற்றும் கார்லோசு ஏ. ரோசில்லோ (ரோஸ்) ஆகியோரால் பல்கலைக்கழக ஆய்வுத் திட்டமாக நிறுவப்பட்ட நிறுவனமாகும். இந்நிறுவனத்தின் கைக்கடிகாரங்கள் முதலில் ஜெர்மன் நிறுவனமான சின்னால் தயாரிக்கப்பட்டது. பின்னர் சேனல் சிறுபான்மை பங்குதாரராக ஆனதுடன் 2002-ல் கூட்டாண்மை சின் கூட்டமை விலக்கப்பட்டது. இந்நிறுவனமானது சுவிட்சர்லாந்திற்கு மாற்றப்பட்டது. 2005-ல் இதன் மாடல் பெரா-01-ல் தொடங்கி, வானூர்தி விமானியறையில் காணப்படும் கருவிகளை ஒத்த சதுர கடிகாரங்களைத் தயாரிக்கத் தொடங்கியது. இந்நிறுவனத்தின் சதுர-உறை பெரா மாதிரிகள் இதன் மிகவும் பிரபலமான வடிவமைப்பாக மாறியது. இந்நிறுவனம் தமது மூன்று வகையான கைக்கடிகார உற்பத்தியில் கவனம் செலுத்துகிறது. அவை, வான் பயணம், கடற்பயணம் மற்றும் அனைத்து காலத்திற்கும் உகந்தன என்பதாகும். கைக்கடிகாரங்களின் வகைகள் அளவு, இயக்கம் மற்றும் வட்ட முகப்பு தளவமைப்பு ஆகியவற்றால் வேறுபடுகின்றன.

கூட்டமைப்பு
-----------

1992-ல், பெல் மற்றும் ராசு பிரான்சு நாட்டு விமானப்படைக்கு வானோடிகளுக்கு கடிகாரங்களை வழங்கத் தொடங்கியது. இந்த நிறுவனம் 2/4 லா பெயெட்டி பைட்டர் இகுவாட்ரான் மற்றும் பிரான்சு விண்வெளி திட்டத்திற்கான அதிகாரப்பூர்வ கடிகார வழங்குபவர் ஆனது.

2016-ல், பெல் மற்றும் ராசு *ரெனால்ட் ஸ்போர்ட் பார்முலா* 1 குழுவுடன் இணைந்து பணியாற்றத் தொடங்கினார். பெல் மற்றும் ராசு ரெனால்ட் உடனான தங்கள் உறவைக் குறிக்கும் வகையில் சிறப்புப் பதிப்பு கைக்கடிகாரங்களை உருவாக்க இந்தக் கூட்டாண்மை வழிவகுத்தது. *ரெனால்ட் ஆல்பைன் எப்1 டீம்* என மறுபெயரிடப்பட்டு ஆல்பைன் எப் 1 டீம் கைக்கடிகார தொகுப்புகளை வெளியிட்டதால் பெல் மற்றும் ராசு ரெனால்ட்டுடன் இருந்தார்.

சாதனை
-----

பெல் மற்றும் ராசு *விண்டேஜ் 123 ஜம்பிங் ஹவர்* எனும் துள்ளல் மணி கைக்கடிகாரத்தினை 1992-ல் அறிமுகப்படுத்தியது.

1994-ல் முதன் முதலாக விண்வெளிப் பயணி ஒருவர், பெல் மற்றும் ராசு தயாரித்த இசுபேசு 1 எனும் தானியங்கி காலமானியினை அணிந்தார்.

பெல் மற்றும் ராசு *கைட்ரோமேக்சு* 11 100 எம் 1998-ல் 11,000 மீட்டர் ஆழ நீர்-எதிர்ப்பு கைக்கடிகாரம் எனும் கின்னஸ் உலக சாதனையினைப் படைத்தது.

மேலும் பார்க்கவும்
------------------

* பாம் மற்றும் மெர்சியர்
* ப்ரீட்லிங் எஸ்.ஏ
* ஒமேகா எஸ்.ஏ
* டி ஏ ஜி ஹியூயர்
* எம் பி &amp; எப்
* சேனல் ஜே12

மேற்கோள்கள்
-----------

1. 1 2 3  Bell & Ross *Hodinkee*, hodinkee.com, accessed 10/23/2018
2. 1 2 3  Gene Stone; Stephen Pulvirent (13 November 2018). *The Watch, Thoroughly Revised*. Abrams. பக். 179–. பன்னாட்டுத் தரப்புத்தக எண்:978-1-68335-335-5. .
3. 1 2 3 4  Behind the brand: Bell & Ross: What you need to know about the luxury watch house Josh Lee, *Gentleman's Journal*,
4. ↑  A Military-Style Watch Ready for Battle or the Boardroom John Lyon, *Robb Report*, October 8, 2018
5. ↑  Bell & Ross Launches New Website *Hodinkee*, Jason Heaton, May 18, 2011
6. ↑  Stern, Jared Paul. "Bell & Ross + Renault F1 Join Forces For Racy Watch Collab". *maxim.com*. Maxim. 2 December 2020 அன்று பார்க்கப்பட்டது.
7. ↑  If You Want a Technical Watch, You Want the New Bell & Ross BR 05 பரணிடப்பட்டது 2020-11-26 at the வந்தவழி இயந்திரம் *Esquire*, 23 October 2020
8. ↑  "Bell & Ross partner with Renault Sport Formula One Team". *Time and Tide Watches* (ஆங்கிலம்). 2016-02-11. 2022-01-11 அன்று பார்க்கப்பட்டது.
9. ↑  Mike (2021-06-18). "Bell & Ross Marks The Return Of Alpine To F1 With Alpine F1 Team Watch Collection". *Shouts* (ஆங்கிலம்). 2022-01-11 அன்று பார்க்கப்பட்டது.
10. ↑  Bell & Ross WWI Heure Sautante Watches Hands-On *A Blog to Watch*, Ariel Adams, July 31, 2012
11. ↑  Sheldrake, Russell. "How Bell & Ross became the choice watch for eccentric gentlemen". *thegentlemansjournal.com*. Gentleman's Journal.

வெளி இணைப்புகள்
---------------

* அதிகாரப்பூர்வ இணையதளம்